IMF ปรับเพิ่มคาดการณ์ GDP ฝรั่งเศสปีนี้ พร้อมเรียกร้องปฏิรูปศก.มากขึ้น
IMF ปรับเพิ่มคาดการณ์ GDP ฝรั่งเศสปีนี้ พร้อมเรียกร้องปฏิรูปศก.มากขึ้น
25 พ.ค. 2559

กองทุนการเงินระหว่างประเทศ (IMF) ปรับเพิ่มคาดการณ์การขยายตัวของผลิตภัณฑ์มวลรวมภายในประเทศ (GDP) ปี 2559 ขึ้นเป็น 1.5% จากที่คาดการณ์ไว้ก่อนหน้านี้ที่ 1.1% โดย IMF ระบุว่า การขยายตัวที่ระดับ 1.5% นั้น ยังไม่แข็งแกร่งเพียงพอที่จะช่วยลดอัตราว่างงานได้
IMF ระบุในรายงานเศรษฐกิจฝรั่งเศสประจำปีว่า เศรษฐกิจของฝรั่งเศสกำลังฟื้นตัว แต่ก็ไม่แข็งแกร่งพอที่จะช่วยลดอัตราการว่างงานและหนี้สาธารณะที่มีอยู่สูงได้
นอกจากนี้ IMF ยังเตือนว่า ภาวะชะงักงานของเศรษฐกิจยูโรความผันผวนในตลาดหุ้นนั้น อาจจะส่งผลให้รัฐบาลฝรั่งเศสประสบกับความยากลำบากในการบรรลุเป้าหมายการเติบโตทางเศรษฐกิจ 
IMF ระบุในแถลงการณ์ว่า “รัฐบาลฝรั่งเศสจำเป็นต้องเร่งการสร้างงาน และเสริมสร้างภาคการเงินให้มีความแข็งแกร่งยั่งยืน ส่วนในประเด็นของการปฏิรูปโครงสร้างเพื่อเพิ่มขีดความสามารถในการแข่งขันและการลดภาษีแรงงานของรัฐบาลฝรั่งเศสนั้น IMF กล่าวว่า “ยังต้องมีการปฏิรูปอีกมาก เพื่อที่จะลดอุปสรรคในการเพิ่มโอกาสการหางาน”                     